rejauldu/bengali-wikipedia huggingface dataset:
ষোল অর্হত হলো বৌদ্ধধর্মের কিংবদন্তি অর্হতদের একটি দল। ষোল অর্হতের দলকে ভারত থেকে চীন এবং পরে তিব্বতে আনা হয়েছিল। চীনে, আঠারো অর্হতের সম্প্রসারিত দল পরবর্তীতে অনেক বেশি জনপ্রিয় হয়ে ওঠে, কিন্তু চীন, জাপান ও তিব্বতে ষোল অর্হতের পূজা এখনও চলছে। জাপানে জেন বৌদ্ধধর্মে ষোল অর্হত বিশেষভাবে জনপ্রিয়, যেখানে তাদের আচরণের উদাহরণ হিসেবে ধরা হয়।Manual of Zen Buddhism Daisetz Teitaro Suzuki p.168 তিব্বতে, ষোল অর্হত, ষোল জন স্থবির (প্রবীণ) নামেও পরিচিত, এটি বুদ্ধের জন্মের উউসবের সাথে যুক্ত উপাসনামূলক অনুশীলনের বিষয়,Translation of the prayer to the sixteen arhats (Lotsawa House) কাশ্মীরি শিক্ষক শাক্যহরিভদ্র দ্বারা রচিত।The life of Shakyashribhadra (Dechen)  তারা তিব্বতি শিল্পেও ভালভাবে প্রতিনিধিত্ব করে।The sixteen arhats in Tibetan art (himalayanart.org)   অর্হতগণ  নিন্মে ষোল অর্হতের তালিকা দেওয়া হলো:  পিণ্ডোল ভরদ্বাজ  কণকবৎস  কণক ভরদ্বাজ/কণক  সুবিন্দ/অভেদ্য  নকুল/বকুল  শ্রীভদ্র/ভদ্র  মহাকালিক/কালিক  বজ্রপুত্র  গোপক/জীবক  পান্থক  রাহুল  নাগসেন  অংগজ  বনবাসীন  অজীত  চুড়পন্থক/ক্ষুদ্রপন্থক   তথ্যসূত্র   বিষয়শ্রেণী:অর্হৎ বিষয়শ্রেণী:গৌতম বুদ্ধের শিষ্য
জালুখালি নদী বা চলতি নদী বা জালুখালী নদী বাংলাদেশ-ভারতের একটি আন্তঃসীমান্ত নদী। নদীটি ভারতের মেঘালয় রাজ্যের পশ্চিম খাসি পাহাড় জেলা ও দক্ষিণ পশ্চিম খাসি পাহাড় জেলা এবং বাংলাদেশের সুনামগঞ্জ জেলার বিশ্বম্ভরপুর উপজেলা ও সুনামগঞ্জ সদর উপজেলার একটি নদী।  নদীটির দৈর্ঘ্য ১৪ কিলোমিটার, প্রস্থ ২০১ মিটার এবং অববাহিকার আয়তন ৩০ বর্গকিলোমিটার। বাংলাদেশ পানি উন্নয়ন বোর্ড বা "পাউবো" কর্তৃক জালুখালি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩২।  অন্যান্য তথ্য জালুখালি নদীটির প্রকৃতি সর্পিলাকার। এই নদীতে ১২ মাস পানিপ্রবাহ থাকে। জানুয়ারি- ফেব্রুয়ারি মাসে কম প্রবাহ থাকে, যার আনুমানিক পরিমাণ ৩০ ঘনসেন্টিমিটার/সেকেন্ড। কিন্তু জুলাই আগস্টে এই পরিমাণ বৃদ্ধি পেয়ে ৭৫০ ঘসেন্টিমিটার/সেকেন্ড পৌঁছায়। নদীটিতে জোয়ার ভাটার প্রভাব নেই। বর্ষায় সাধারণত বন্যা হ্লেই নদীর পাড় ভেসে পার্শ্ববর্তী বাড়িঘর ফসলের ক্ষতি সাধিত হয়।  উৎপত্তি ও প্রবাহ জালুখালি নদী ভারতের খাসিয়া জৈন্তিয়া পাহাড় হতে উৎপত্তি হয়ে দক্ষিণমুখে প্রবাহিত হয়ে বাংলাদেশের সুনামগঞ্জ জেলার বিশ্বম্ভরপুর উপজেলা ও সুনামগঞ্জ সদর উপজেলার সুরমা নদীতে মিলেছে। এই নদীর পাড়ে গুরুত্বপূর্ণ দুটি বাজার হলো ঝিনারপুর ও মনিপুর হাট।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২০৭।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  পশ্চিমবঙ্গের নদীর তালিকা  তথ্যসূত্র  বিষয়শ্রেণী:এশিয়ার আন্তর্জাতিক নদী বিষয়শ্রেণী:আসামের নদী বিষয়শ্রেণী:ভারতের নদী বিষয়শ্রেণী:সুনামগঞ্জ জেলার নদী বিষয়শ্রেণী:সুনামগঞ্জ সদর উপজেলা বিষয়শ্রেণী:বিশ্বম্ভরপুর উপজেলা
thumb|কানার সারণী (ইউন সহ): হীরাগানা শীর্ষ, কেন্দ্রে কাতাকানা এবং নীচে রোমানীয় সমতুল্য জাপানি ভাষা বা নিপ্পনীয় ভাষা (, ) জাপানের প্রচলিত ভাষা। জাপানসহ বিশ্বের প্রায় ১৩ কোটি মানুষ জাপানি ভাষায় কথা বলে। জাপানি ভাষা লিখতে ৩ ধরনের লিপির ব্যবহার হয়: কাঞ্জি, হিরাগানা ও কাতাকানা। জাপানি যখন রোমান হরফে লেখা থাকে তাকে "রোমাজি" বলা হয়।  ভাষাবিজ্ঞানীরা জাপানি ভাষার সাথে অন্যান্য ভাষা ও ভাষাপরিবারের বংশগত সম্পর্ক প্রতিষ্ঠার জন্য বহুবার চেষ্টা করেছেন। এদের মধ্যে সবচেয়ে জনপ্রিয় তত্ত্বটি অনুসারে কোরীয় ভাষার সাথে জাপানি ভাষা আলতায়ীয় ভাষা পরিবারের সদস্য। অর্থাৎ জাপানি ও কোরীয় ভাষা অত্যন্ত দূরবর্তীভাবে একে অপরের সাথে সম্পর্কিত। তবে উত্তর জাপানে প্রচলিত আইনু ভাষাটিকে এখনও একটি বিচ্ছিন্ন ভাষা হিসেবেই গণ্য করা হয়। তবে বিতর্কিতও, নতুন স্বাধীন জাপানীয় ভাষা পরিবারের চর্চা চলছে।  জাপানি ভাষা জাপানের সরকারি ভাষা। এখানকার সমস্ত শিক্ষা, গণমাধ্যম, ব্যবসা ও সরকারি কাজকর্ম জাপানি ভাষাতে সম্পন্ন হয়। জাপানি ভাষা ছাড়াও ওকিনাওয়াতে ও পার্শ্ববর্তী র‌্যুউক্যুউ দ্বীপগুলিতে র‌্যুউক্যুউ ভাষা প্রচলিত। এগুলি জাপানি ভাষার সাথে, এমনকি নিজেদের সাথেও পারস্পরিক বোধগম্য নয়। তবে বর্তমানে অনেক ভাষাবিজ্ঞানী মনে করেন এগুলি জাপানি ভাষারই উপভাষা।   উপভাষা  জাপান তুলনামূলকভাবে একটি ছোট দেশ হলেও এখানে বিস্ময়করীভাবে বহু সংখ্যক উপভাষা প্রচলিত, যেগুলি উচ্চারণ, ব্যাকরণ এবং শব্দভাণ্ডারের দিক থেকে একে অপরের চেয়ে আলাদা। অনেকগুলিই পরস্পর বোধগম্য নয়। জাপানি উপভাষাগুলিকে দুইটি প্রধান ভাগে ভাগ করা যায়:  পূর্ব জাপানি: এর মধ্যে পড়েছে হোক্কাইদৌ, তৌহোকু, কান্তৌ, তৌক্যৌ, নাগোয়া, মিকাওয়া, ইত্যাদি।  পশ্চিম জাপানি: হোকুরিকু, তোয়ামা, ফুকুই, কান্সাই, ঔসাকা, কৌবে, ক্যৌতো, চুউগোকু, হৌনিচি, মিয়াযাকি, হাকাতা, কাগোশিমা, ইত্যাদি।  জাপানি ভাষার দুইটি রূপ আদর্শ হিসেবে স্বীকৃত। হিয়োজুংগো বা আদর্শ জাপানি এবং কিয়োতসুগো বা সাধারণ ভাষা। স্কুল কলেজে, টেলিভিশনে ও সরকারি যোগাযোগের ক্ষেত্রে হিয়োজুংগো ব্যবহার করা হয়। আদর্শ জাপানি ভাষাটি আবার লিখিত বুংগো এবং মৌখিক কোগো ভাষায় ভাগ করা যায়। মৌখিক ও লিখিত রূপের মধ্যে ব্যাকরণ ও শব্দভাণ্ডারের পার্থক্য আছে। ১৯৪০-এর দশক পর্যন্ত বুংগো জাপানি ভাষার লিখিত রূপ ছিল। তবে বর্তমানে কোগো-ই লিখিত ভাষা হিসেবে বেশি প্রচলিত। ইতিহাসবিদ, সাহিত্যিক এবং আইনজীবীদের কাছে বুংগো এখনও গুরুত্বপূর্ণ।  আদর্শ জাপানি ভাষাটি তৌক্যৌর উপভাষার উপর ভিত্তি করে নির্মিত, তবে এটি পুরোপুরি তোকিও-র ভাষার মত নয়। জাপানের সর্বত্র এটি একই রূপে প্রচলিত নয়। বরং অঞ্চলভেদে আদর্শ জাপানি ভাষাটিরও কিছু বৈচিত্র‌্য দেখতে পাওয়া যায়। অনেক লোক আদর্শ ভাষার পাশাপাশি তাদের স্থানীয় উপভাষাতেও কথা বলেন।   উদাহরণ পাঠ্য  জাপানী ভাষায় মানবাধিকারের সর্বজনীন ঘোষণা এর অনুচ্ছেদ ১:   আরও দেখুন   জাপানি লিখন পদ্ধতি   তথ্যসূত্র   বিষয়শ্রেণী:জাপানি ভাষা বিষয়শ্রেণী:জাপানের ভাষা বিষয়শ্রেণী:সংযোগাত্মক ভাষা
সন্তোষ দত্ত (২ ডিসেম্বর ১৯২৫ – ৫ মার্চ ১৯৮৮) একজন বাঙালি অভিনেতা ছিলেন। তিনি সত্যজিৎ রায় পরিচালিত দুটি ফেলুদা সিরিজের চলচ্চিত্র সোনার কেল্লা এবং জয় বাবা ফেলুনাথে জটায়ুর ভূমিকায় অভিনয় করেছিলেন।   চলচ্চিত্র তালিকা  thumb|সন্তোষ দত্ত সন্তোষ দত্তের অভিনীত কয়েকটি ছবি হল  পরশ পাথর (১৯৫৮)  হেডমাস্টার (১৯৫৮)  তিন কন্যা (১৯৬১)  মহাপুরুষ (১৯৬৫)  গুপী গাইন বাঘা বাইন (১৯৬৮)  স্ত্রীর পত্র (১৯৭২)  শ্রীমান পৃথ্বীরাজ (১৯৭৩)  মর্জিনা আব্দুল্লাহ (১৯৭৩)  সোনার কেল্লা (১৯৭৪)  যদু বংশ (১৯৭৪)  জন অরণ্য (১৯৭৬)  অসাধারণ (১৯৭৬)  সিস্টার (১৯৭৭)  এক যে ছিল দেশ (১৯৭৭)  এই পৃথিবীর পান্থনিবাস (১৯৭৭)  শেষ রক্ষা (১৯৭৭)  চারমূর্তি (১৯৭৮)  জয় বাবা ফেলুনাথ (১৯৭৯)  ঘটকালি (১৯৭৯)  গণদেবতা (১৯৭৯)  ব্রজবুলি (১৯৭৯)  পাকা দেখা (১৯৮০)  হীরক রাজার দেশে (১৯৮০)  সন্ধি (১৯৮০)  অভি (১৯৮০)  গোপাল ভাঁড় (১৯৮০)  সুবর্ণলতা (১৯৮১)  ওগো বধূ সুন্দরী (১৯৮১)  খেলার পুতুল (১৯৮২)  মালঞ্চ (১৯৮২)  রসময়ীর রসিকতা (১৯৮২)  রাজেশ্বরী (১৯৮৩)  কাউকে বলো না (১৯৮৩)  দুটি পাতা (১৯৮৩)  শৃঙ্খল (১৯৮৩)  পূজারিণী (১৯৮৪)  শিলালিপি (১৯৮৪)  শোরগোল (১৯৮৪)  ললিতা (১৯৮৪)  অমর গীতি (১৯৮৪)  জয় পরাজয় (১৯৮৪)  বৈকুণ্ঠের উইল (১৯৮৫)  আমার পৃথিবী (১৯৮৫)  নিশান্তে (১৯৮৫)  হুলুস্থুল (১৯৮৫)  দুই অধ্যায় (১৯৮৬)  উর্বশী (১৯৮৬)  শুভ কেমন আছো (১৯৮৬)  আবীর (১৯৮৭)  সম্রাট ও সুন্দরী (১৯৮৭)  অগ্নি সংকেত (১৯৮৮)  গিলি গিলি গে (১৯৮৯)  পলাতক (১৯৯১)  তথ্যসূত্র   বহিঃসংযোগ     বিষয়শ্রেণী:বাঙালি অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:১৯২৫-এ জন্ম বিষয়শ্রেণী:১৯৮৮-এ মৃত্যু বিষয়শ্রেণী:কলকাতার অভিনেতা বিষয়শ্রেণী:পশ্চিমবঙ্গের অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:বাঙালি হিন্দু বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকার ব্যক্তি বিষয়শ্রেণী:ঢাকার অভিনেতা
সুখদেব সিং কং (১৫ মে ১৯৩১ - ১২ অক্টোবর ২০১২) ২৫ জানুয়ারী ১৯৯৭ থেকে ১৮ এপ্রিল ২০০২ সাল পর্যন্ত কেরলের চৌদ্দতম রাজ্যপাল ছিলেন। তিনি ১৯৭৯ সালের ফেব্রুয়ারি মাসে পাঞ্জাব ও হরিয়ানা হাইকোর্টের বিচারক হিসাবে দায়িত্ব পালন করেন এবং পরবর্তীকালে তাকে জম্মু ও কাশ্মীর হাইকোর্টের প্রধান বিচারপতি পদে পদোন্নতি ও বদলি করা হয়, তিনি ১৯৮৯ সালের ২৪ অক্টোবর থেকে ১৯৯৩ সালের ১৪ ই মে এই পদে অধিষ্ঠিত ছিলেন।  তাঁর আমলে ই কে নয়নার এবং এ কে অ্যান্টনি কেরালার মুখ্যমন্ত্রী ছিলেন। কেরালার রাজ্যপাল হিসাবে তাঁর দায়িত্ব পালনের পরে, ১৯৯৩ সালে তিনি জাতীয় মানবাধিকার কমিশনের সদস্য নিযুক্ত হন। তারপরে তিনি অবসর গ্রহণ করেন।   দীর্ঘ অসুস্থতার পরে কং ৮১ বছর বয়সে ২০১২ সালের ১২ অক্টোবর চন্ডীগড়ে মারা যান।    তথ্যসূত্র    বহিঃসংযোগ    কেরালার গভর্নরদের তালিকা  বিষয়শ্রেণী:১৯৩১-এ জন্ম বিষয়শ্রেণী:২০১২-এ মৃত্যু বিষয়শ্রেণী:কেরলের গভর্নর বিষয়শ্রেণী:পাঞ্জাব ও হরিয়ানা হাইকোর্টের বিচারক বিষয়শ্রেণী:জম্মু ও কাশ্মীর হাইকোর্টের প্রধান বিচারপতি বিষয়শ্রেণী:২০শ শতাব্দীর ভারতীয় বিচারক বিষয়শ্রেণী:কেরলের রাজ্যপাল
জিও টিভি অথবা জিও টেলিভিশন হল ২০০২ সালে প্রতিষ্ঠিত একটি পাকিস্তানি টেলিভিশন চ্যানেল। এটি মীর শাকিলুর রহমান মালিকানাধীন একটি  চ্যানেলটি। চ্যানেলটি ২০০২ সালে ১৪ আগস্টে পরীক্ষামূলক সম্প্রচার শুরু করে এবং পরবর্তীতে ২০০২ সালের অক্টোবরে নিয়মিত সম্প্রচার শুরু করে। জিও হল একটি উর্দু শব্দ যার অর্থ হল বেঁচে থাকা।  জিও টেলিভিশন নেটওয়ার্ক জিও টেলিভিশন নেটওয়ার্ক জিও টিভির সাথে তাদের কার্যক্রম শুরু করে এবং এবং পাকিস্তান-ভিত্তিক অন্যান্য বিভিন্ন চ্যানেল চালু করা হয়। যেমন:   জিও এন্টারটেইন্টমেন্ট  জিও নিউজ - একটি উর্দু ভাষার সংবাদের চ্যানেল  জিও তেজ - পাকিস্তানের ১ম সংবাদেরে চ্যানেল।  জিও সুপার - একটি ২৪ ঘণ্টার খেলাধুলার প্রতি অনুরাগী ক্রীড়া চ্যানেল। এছাড়াও তারা ব ক্রিকেটের পাশাপাশি চ্যানেলটি বক্সিং, ফুটবল, টেনিস এবং হকি খেলাও সম্প্রচার করে থাকে।   জিও কাহানি উর্দু ভাষার সাধারণ বিনোদনমূলক চ্যানেল।  উপরন্তু; ২০০৮ সাল থেকে ইংরেজি ভাষা সম্প্রচারিত জিও ইংলিশ নামে চ্যানেল চালু করে।  জিও ফিল্মস  জিও নেটওয়ার্ক জিও ফিল্মসের ব্যানারে বেশ কয়েকটি চলচ্চিত্র মুক্তি দেওয়া হয়েছে, এগুলি হল:  চলচ্চিত্র শিরোনাম বছর মোহাব্বাতে সাচিয়া  ২০০৭ রামচাদ পাকিস্তানি ২০০৮ খুদা কে লিয়ে  ২০০৮ বিরসা  ২০১০ বল ২০১১ চাম্বলী ২০১৩ আনজুমান  ২০১৩ আরমান  ২০১৩ দিল মেরা ধারকান তেরি  ২০১৩ দুখতার  ২০১৪  হাইলাইট করা রং দ্বারা এখনও পর্যন্ত মুক্তি দেওয়া হয়নি বোঝান হয়েছে।  তথ্যসূত্র  বহিঃসংযোগ  বিষয়শ্রেণী:জিও টিভি বিষয়শ্রেণী:২০০২-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:পাকিস্তানের টেলিভিশন স্টেশন বিষয়শ্রেণী:২০০২-এ পাকিস্তানে প্রতিষ্ঠিত
alt=World Hearing Day logo|থাম্ব| বিশ্ব শ্রবণ দিবসের লোগো  বিশ্ব শ্রবণ দিবস ৩ মার্চ,  প্রতিবছর বিশ্ব স্বাস্থ্য সংস্থার উদ্যোগে  বধিরতা প্রতিরোধে সচেতনা বৃদ্ধির উদ্দেশ্যে একটি প্রচারণা হিসাবে পালিত হয়। বিশ্বজুড়ে ৩ মার্চ বিভিন্ন ক্রিয়াকলাপের এবং বিশ্ব স্বাস্থ্য সংস্থায় একটি অনুষ্ঠানের আয়োজন করা হয়। প্রচারের উদ্দেশ্যগুলি হল তথ্য ভাগ করে নেওয়া এবং শ্রবণশক্তি হ্রাস রোধে এবং উন্নত শ্রবণশক্তির জন্য উপায় ও যত্নের জন্য  পদক্ষেপগুলির প্রচার করা। প্রথম ইভেন্টটি ২০০৭ সালে অনুষ্ঠিত হয়েছিল।  ২০১৬ সালের আগে এই দিবসটি আন্তর্জাতিক কর্ণসেবা দিবস হিসাবে পরিচিত ছিল।  প্রতি বছর,  বিশ্ব স্বাস্থ্য সংস্থা একটি থিম বা প্রতিপাদ্য বিষয় নির্বাচন করে, শিক্ষার উপকরণ তৈরি করে এবং সেগুলি বেশ কয়েকটি ভাষায় অবাধে প্রচার করে। বিশ্বব্যাপী ঘটে যাওয়া অনুষ্ঠান সমূহের সমন্বয় ও তার প্রতিবেদনও প্রচার করে।  মানুষের কানের বহিরাংশ বা বহিঃকর্ণ দেখতে খানিকটা ইংরাজি তিন (3 -Three) মতো তাই ইংরাজি বছরের তৃতীয় মাস অর্থাৎ মার্চ মাসের তৃতীয় দিনে বিশ্ব কানের যত্ন দিবস হিসাবে পালন করার জন্য বলা হয়েছে।  সচেতনতা বৃদ্ধির উপর প্রাধান্য দিতে যে যে থিম বা প্রতিপাদ্য বিষয় নির্ধারিত হয়েছে সেগুলি হল -  প্রতিপাদ্য বিষয়  ২০১৯  ২০১৯ খ্রিস্টাব্দের থিম বা প্রতিপাদ্য বিষয় ছিল আপনার শ্রবণশক্তি পরীক্ষা করান।  thumb|২০১৯ সালের লোগো Wiki4WorldHearingDay2019|alt= বিশ্বব্যাপী ক্রমবর্ধমান শ্রবণপ্রতিবন্ধী বা শ্রবণহ্রাসসহ শ্রুতিহীন মানুষের সংখ্যা বৃদ্ধির জন্য সাবধান বাণী হিসাবে ব্যবহৃত হয়েছে।  ২০২০ ২০২০ খ্রিস্টাব্দের থিম বা প্রতিপাদ্য বিষয় ছিল- জীবনের জন্য শ্রবণশক্তি  ২০২১ ২০২১ সালের জন্য নির্ধারিত থিম বা প্রতিপাদ্য বিষয় হল - সবার জন্য শ্রবণশক্তি ২০২২ ২০২২ সালের জন্য থিম বা প্রতিপাদ্য বিষয় হল - শুনতে চাইলে আজীবন; কানে শোনায় চাই সযতন।  ২০২৩ ২০২৩ সালে কান এবং শ্রবণ যত্নকে একীভূত করার গুরুত্ব তুলে ধরতে যে থিম নেওয়া হয় , তা হল- "সবায়ের কান ও শ্রবণের যত্ন নিতে আসুন কিছু করি" ২০২৪ ২০২৪ খ্রিস্টাব্দের বিশ্ব শ্রবণ দিবসের প্রতিপাদ্য বিষয় হল - "মানসিকতার পরিবর্তনে-  সবার জন্য কান ও শ্রবণ যত্ন! আসুন,এটিকে বাস্তবে পরিণত করি”।   তথ্যসূত্র   বিষয়শ্রেণী:বিশ্ব স্বাস্থ্য সংস্থা বিষয়শ্রেণী:স্বাস্থ্য সচেতনতা দিবস বিষয়শ্রেণী:শ্রবণশক্তি বিষয়শ্রেণী:শ্রুতিবিজ্ঞান বিষয়শ্রেণী:স্বাস্থ্য প্রসার
নতুন যমুনা সেতুhttp://www.jica.go.jp/english/our_work/evaluation/oda_loan/post/2007/pdf/project30_full.pdf হলো ভারতের উত্তর প্রদেশের এলাহাবাদ শহরে অবস্থিত একটি কেবল স্টেট সেতু। এই সেতুটি যমুনা নদীর উত্তর ও দক্ষিণ পারকে যুক্ত করেছে। সেতুটির মোট দৈর্ঘ্য ১৫১০ মিটার। এলাহাবাদ ও নৌনী শহর এই সেতুর দ্বারা যুক্ত। সেতুটি নির্মাণ করা হয়েছিল পুরানো নৌনী সেতুতে যান চলাচল কমাতে।   নির্মাণ   সেতুটি যমুনা নদীর উপর নির্মাণ করা হয়েছে। এই সেতুর নির্মাণ শুরু হয় ২০০০ সালে এবং এর নির্মাণ শেষ হয় ২০০৪ সালে। সেতুটির দৈর্ঘ্য ১৫১০ মিটার দীর্ঘ। এই সেতুর দীর্ঘতম স্প্যানের দৈর্ঘ্য ২৬০ মিটার। থাম্ব|নতুন যমুনা সেতু   বৈশিষ্ট্য   দৈর্ঘ্য:   অতিক্রম: যমুনা নদী  লেন: ৬টি  ডিজাইন: কেবল স্টেট ব্রিজ   তথ্যসূত্র   বিষয়শ্রেণী:উত্তরপ্রদেশের সেতু বিষয়শ্রেণী:ভারতের তার আলম্বিত সেতু বিষয়শ্রেণী:যমুনা নদীর উপর সেতু
সেতুপতি প্রসন্ন শ্রী (জন্ম ২রা সেপ্টেম্বর ১৯৬৪) একজন ভারতীয় ভাষাবিদ।   প্রাথমিক জীবন এবং শিক্ষা  প্রসন্ন শ্রী ১৯৬৪ সালে একটি তেলুগু ভাষী পরিবারে জন্মগ্রহণ করেন, কিন্তু পরবর্তী জীবনে তিনি তাঁর নিজস্ব উপজাতীয় শিকড় আবিষ্কার করেন। এই সচেতনতা প্রান্তিক ভাষা ও সংস্কৃতি সংরক্ষণের প্রতি তাঁর আবেগকে জাগিয়ে তোলে। তিনি ইংরেজি সাহিত্যে ডক্টরেট ডিগ্রি অর্জন করেন এবং পরবর্তীতে অন্ধ্র বিশ্ববিদ্যালয়ে অধ্যাপক হন।   কর্মজীবন  প্রসন্ন শ্রী অন্ধ্র বিশ্ববিদ্যালয়ের ইংরেজি বিভাগের অধ্যাপক এবং স্টাডিজ বোর্ডের চেয়ারপারসন। তিনি তাঁর কর্মজীবন জুড়ে ভারতের মধ্যে সংখ্যালঘু উপজাতি ভাষা সংরক্ষণ এবং উপজাতি ভাষার জন্য নতুন লিখন পদ্ধতি তৈরিতে কাজ করেছেন।   উপজাতীয় ভাষা নিয়ে কাজ  অনেক উপজাতীয় ভাষা বিলুপ্তির মুখে চলে গেছে একথা স্বীকার ক'রে, প্রসন্ন শ্রী তাঁর কর্মজীবন উৎসর্গ করেছিলেন সেই ভাষাগুলি সম্বন্ধে তথ্য জোগাড় করতে এবং সেগুলির পুনরুজ্জীবন ঘটাতে। তিনি অন্ধ্র প্রদেশ জুড়ে বিভিন্ন উপজাতি সম্প্রদায়ের সাথে বসবাস এবং কাজ ক'রে বছরের পর বছর কাটিয়েছেন, তাদের ভাষা এবং সাংস্কৃতিক অনুশীলনগুলি যত্ন সহকারে অধ্যয়ন করেছেন।  প্রসন্ন শ্রী কুপিয়া, কোয়া, পোরজা, জটাপু, কোণ্ডা-ডোরা, গাদাবা, কোলাম, গোণ্ডি, কোটিয়া, সাভারা, কুরু, সুগালি,  মুখধোরা, এবং রানা ভাষায় লেখার জন্য ব্যবস্থা তৈরি করেছেন। ২০২২ সালের আন্তর্জাতিক নারী দিবসে রাষ্ট্রপতি রামনাথ কোবিন্দের কাছ থেকে তিনি নারী শক্তি পুরস্কার গ্রহণ করেন।   নির্বাচিত লেখা  প্রসন্ন শ্রীর প্রকাশিত লেখাগুলির মধ্যে রয়েছে:   প্রাচ্য ও পাশ্চাত্যের আধুনিক-পরবর্তী সাহিত্যে নারীর মনোগতিবিদ্যা  নীরবতার ছায়া  শশী দেশপাণ্ডের উপন্যাসে নারী - একটি গবেষণা    তথ্যসূত্র   বিষয়শ্রেণী:অন্ধ্র বিশ্ববিদ্যালয়ের প্রাক্তন শিক্ষার্থী বিষয়শ্রেণী:নারী শক্তি পুরস্কার বিজয়ী বিষয়শ্রেণী:ভারতীয় ভাষাবিজ্ঞানী বিষয়শ্রেণী:জীবিত ব্যক্তি বিষয়শ্রেণী:১৯৬৪-এ জন্ম
thumb|right|মার্কোস মুলিত্‌সাস জুনিগা মার্কোস মুলিত্‌সাস জুনিগা (Markos Moulitsas Zuniga) মার্কিন যুক্তরাষ্ট্রের একজন খ্যাতনামা রাজনৈতিক ব্লগ-লেখক অথবা ব্লগার। তিনি ইন্টারনেটের সবচেয়ে বড় এবং সবচেয়ে সফল রাজনীতি-ভিত্তিক ব্লগ দ্য ডেইলি কোজ-এর (The Daily Kos) জনক। মার্কোস যুক্তরাষ্ট্রের ডেমোক্রেট দলের কর্মী এবং তিনি মূলত বামপন্থী বা প্রগতিশীল রাজনৈতিক চিন্তাধারা সমর্থন করে থাকেন।  বিষয়শ্রেণী:মার্কিন ব্লগার বিষয়শ্রেণী:১৯৭১-এ জন্ম বিষয়শ্রেণী:ক্যালিফোর্নিয়ার ডেমোক্র্যাট বিষয়শ্রেণী:জীবিত ব্যক্তি বিষয়শ্রেণী:ক্যালিফোর্নিয়ার সমাজকর্মী বিষয়শ্রেণী:২১শ শতাব্দীর মার্কিন অ-কল্পকাহিনী লেখক বিষয়শ্রেণী:মার্কিন পুরুষ ব্লগার
কিরারি সুলেমান নগর (, ), ভারতের ন্যাশনাল ক্যাপিটাল টেরিটোরি অফ দিল্লী রাজ্যের উত্তর পশ্চিম জেলার একটি শহর ।   জনসংখ্যার উপাত্ত  ভারতের ২০০১ সালের আদমশুমারি অনুসারে কিরারি সুলেমান নগর শহরের জনসংখ্যা হল ১৫৩,৮৭৪ জন। এর মধ্যে পুরুষ ৫৫%, এবং নারী ৪৫%।  এখানে সাক্ষরতার হার ৫৯%, । পুরুষদের মধ্যে সাক্ষরতার হার ৬৯%, এবং নারীদের মধ্যে এই হার ৪৭%। সারা ভারতের সাক্ষরতার হার ৫৯.৫%, তার চাইতে কিরারি সুলেমান নগর এর সাক্ষরতার হার কম।  এই শহরের জনসংখ্যার ২০% হল ৬ বছর বা তার কম বয়সী।   তথ্যসূত্র   বিষয়শ্রেণী:দিল্লির পাড়া বিষয়শ্রেণী:নয়াদিল্লি
কেভান পারেখ (জন্ম ১৯৭২) একজন মার্কিন ব্যবসায়িক নির্বাহী, যিনি জানুয়ারি ২০২৫ থেকে অ্যাপল ইনকর্পোরেটেড-এর চিফ ফিনান্সিয়াল অফিসার (সিএফও) হিসেবে কাজ করছেন। এর আগে, পারেখ অ্যাপলে এগারো বছর ধরে বিভিন্ন পদে কাজ করেছেন, যার মধ্যে ভাইস প্রেসিডেন্ট অব ফিনান্সিয়াল প্ল্যানিং অ্যান্ড অ্যানালাইসিস ছিলেন। অ্যাপলে যোগদানের আগে, তিনি থমসন রয়টার্স এবং জেনারেল মোটরসে কাজ করেছেন।  প্রাথমিক জীবন এবং শিক্ষা পারেখ একজন ভারতীয়-মার্কিন পরিবারে জন্মগ্রহণ করেন। তিনি মিশিগান বিশ্ববিদ্যালয়ে পড়াশোনা করেন এবং সেখান থেকে ইলেকট্রিক্যাল ইঞ্জিনিয়ারিংয়ে ব্যাচেলর অব সায়েন্স (বি.এস.) ডিগ্রি অর্জন করেন। পরে, তিনি শিকাগো বিশ্ববিদ্যালয় বুথ স্কুল অব বিজনেস থেকে ব্যবসায় প্রশাসনে মাস্টার্স (এমবিএ) ডিগ্রি অর্জন করেন।  কর্মজীবন অ্যাপলে যোগদানের আগে, পারেখ চার বছরেরও বেশি সময় ধরে থমসন রয়টার্সে এবং পাঁচ বছরেরও বেশি সময় ধরে জেনারেল মোটরসে কাজ করেছেন।  অ্যাপল পারেখ অ্যাপলে ১১ বছর ধরে কাজ করছেন এবং বর্তমানে ফিনান্সিয়াল প্ল্যানিং অ্যান্ড অ্যানালাইসিস বিভাগের ভাইস প্রেসিডেন্ট হিসেবে দায়িত্ব পালন করছেন। এর আগে, তিনি অ্যাপলের ওয়ার্ল্ডওয়াইড সেলস, রিটেইল, এবং মার্কেটিং ফাইন্যান্স বিভাগের প্রধান ছিলেন। তিনি অ্যাপলে তার কর্মজীবন শুরু করেছিলেন কোম্পানির কিছু ব্যবসা বিভাগের আর্থিক সহায়তার প্রধান হিসেবে। সম্প্রতি, অ্যাপলের সাবেক ফিনান্স নির্বাহী সাওরি কেসি অ্যাপল ছেড়ে যাওয়ার পর পারেখ অতিরিক্ত দায়িত্ব পেয়েছেন।  পারেখ ১ জানুয়ারি ২০২৫-এ লুকা মাস্ট্রির স্থলাভিষিক্ত হয়ে অ্যাপলের সিএফও পদে যোগ দিয়েছেন। এই দায়িত্বের অংশ হিসেবে, তিনি অ্যাপলের নির্বাহী দলের সদস্য হয়েছেন এবং সরাসরি টিম কুকের কাছে রিপোর্ট করবেন। এই পদে, তিনি প্রতি বছর $১০ লাখ মূল বেতন পাবেন।  তথ্যসূত্র   বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:অ্যাপল ইনকর্পোরেটেডের নির্বাহী বিষয়শ্রেণী:জেনারেল মোটরসের নির্বাহী বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:মিশিগান বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন প্রধান আর্থিক কর্মকর্তা
গ্যাব্রিয়েল অ্যাশ (, ; জন্ম: ৪ নভেম্বর ১৯৯৮; গ্যাবি অ্যাশ নামে সুপরিচিত) হলেন একজন অস্ট্রেলীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ে অস্ট্রেলিয়ার প্রতিনিধি হিসেবে প্রতিদ্বন্দ্বিতা করে থাকেন।  অ্যাশ অস্ট্রেলিয়ার হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন গ্যাব্রিয়েল অ্যাশ ১৯৯৮ সালের ৪ঠা নভেম্বর তারিখে অস্ট্রেলিয়ার নিউ সাউথ ওয়েলসে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন অ্যাশ অস্ট্রেলিয়ার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের এরিয়াল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি শুধুমাত্র ৮০.০৪ স্কোর করতে সক্ষম হয়েছিলেন, যার ফলে বাছাইপর্ব থেকেই তাকে বিদায় নিতে হয়েছিল।  তথ্যসূত্র  বহিঃসংযোগ     বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় নারী ফ্রিস্টাইল স্কিয়ার বিষয়শ্রেণী:অস্ট্রেলিয়ার অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২১শ শতাব্দীর অস্ট্রেলীয় নারী ক্রীড়াবিদ বিষয়শ্রেণী:নিউ সাউথ ওয়েলসের নারী ক্রীড়াবিদ বিষয়শ্রেণী:ভিক্টোরিয়ার (রাজ্য) নারী ক্রীড়াবিদ
থাম্ব| ड বর্ণ ड () একটি দেবনাগরী অক্ষর। এটি নেপালী বর্ণমালার ১৩তম ব্যঞ্জনবর্ণ। এর সমতুল্য বাংলা বর্ণ হলো ড।   বর্ণনা    ব্যবহার  স্বরবর্ণ ड'র সাথে যুক্ত হলেअड आ डाइडिईडीउडुऊडूऋडृएडेऐडैओडोओडौ  যুক্তবৰ্ণ (ड যোগে)   ड + ड = ड्ड  ड + य = ड्य  ड + र = ड्र   বৈশিষ্ট্য    উদাহরণ   डूमूर (ডুমুর)  डेक (ডেক)   কম্পিউটিং কোড   স্বতন্ত্র    তথ্যসূত্র   বিষয়শ্রেণী:ব্যঞ্জনবর্ণ বিষয়শ্রেণী:দেবনাগরী বর্ণমালা
আমারজে  (আমার হ্রদ) জার্মানির বায়ার্ন রাজ্যের উচ্চ অঞ্চলে অবস্থিত একটি জিভঅববাহিকা হ্রদ। এটি মিউনিখের দক্ষিণ-পশ্চিমে হ্যারশিং ও ডিসেন আম আমেসী শহরের মধ্যবর্তী স্থানে অবস্থিত। এর আয়তন প্রায় । এটি জার্মানির ৬ষ্ঠ বৃহত্তম হ্রদ। এটি সমুদ্রপৃষ্ঠ থেকে  উচ্চতায় অবস্থিত এবং সর্বো‌চ্চ গভীরতা । ব্যাভারিয়ার অন্যান্য হ্রদের মত আমারজে  হ্রদও বরফ যুগের হিমবাহ গলে সৃষ্টি হয়েছে। আমারজে হ্রদে আমার নদী এসে মিলিত হয়েছে। এছাড়া আম্পের নদী এই হ্রদ থেকে সৃষ্টি হয়েছে। নিকটবর্তী স্টার্নবার্গ হ্রদের মত এটিও জল ক্রীড়ার একটি জনপ্রিয় স্থান।  আমারজে  ও আম্পের উভয়েই ব্রেনের গিরিপথগামী প্রাচীন কেল্টিক আম্বের বাণিজ্যপথের অংশ। আমার শব্দটি আম্পের-এর ১৩শ শতাব্দীর সংস্করণ। কেল্টিক *আম্ব্রা শব্দটি ইন্দো-ইউরোপীয় *ombh-, *mbh- "wet, Water" শব্দ থেকে উদ্ভূত।Dieter Berger: Duden - Geographische Namen in Deutschland. 2nd ed., Dudenverlag, 1999, .  ১৮৭৯ সাল থেকে হ্রদে যাত্রীসেবা দেওয়া হচ্ছে। বর্তমানে বায়েরশে সিনশিফাখর্ট‌ কোম্পানি সাবেকি প্যাডেল স্টিমার ও মোটরচালিত জাহাজ সহযোগে এই সেবা প্রদান করে থাকে।   বাস্তুতন্ত্র  ১৯৬০-এর দশকে হ্রদে একটি চক্রাকার পানি নিষ্কাশন প্রক্রিয়া চালু হয় যার ফলে হ্রদের পানির মান যথেষ্ট উন্নত। এই প্রক্রিয়ার মাধ্যমে সমস্ত দূষিত পানিকে হ্রদ থেকে এখিন অবস্থিত একটি নিষ্কাশন কেন্দ্রে পাঠানো হয়।  আমারজেতে মাছের প্রাচুর্য রয়েছে। এছাড়াও এই হ্রদ গভীর জলের সংকটাপন্ন প্রজাতির মাছ সালভেলিনাস এভেসেসের আবাসস্থল।Revue Suisse de Zoologie - Salvelinus evasus; accessed 24 January 2018.  গভীর জলের সালভেলিনাস পানির মানের পরিবর্তনের প্রতি অধিক মাত্রায় সংবেদনশীল। সালভেলিনাস নিউকোমেনসিস ও সালভেলিনাস প্রোফান্ডাসের মত কিছু প্রজাতি সাম্প্রতিককালে অন্যান্য ইউরোপিয় হ্রদ থেকে বিলুপ্ত হয়ে গেছে।   চিত্রশালা    তথ্যসূত্র    বহিঃসংযোগ      আমারজে হ্রদের ছবি    বিষয়শ্রেণী:জার্মানির রামসার স্থান বিষয়শ্রেণী:ব্যাভারিয়ার হ্রদ বিষয়শ্রেণী:আম্পের অববাহিকা
সালেহা মোশাররফ (জন্ম: ১মে ১৯৪৯ - মৃত্যু: ২৮ আগস্ট ২০১৪) বাংলাদেশ আওয়ামীলীগের রাজনীতিবিদ এবং সাবেক সাংসদ। তিনি অক্টোবর ১৯৯৯ সালের উপনির্বাচনে ফরিদপুর-৪ আসন থেকে ও ২০০৯ সালে সংরক্ষিত মহিলা আসন-২০ থেকে নির্বাচিত সংসদ সদস্য।   জন্ম ও পারিবারিক জীবন  সালেহা মোশাররফ ফরিদপুর জেলার সদরপুর উপজেলায় জন্মগ্রহণ করেন। তিনি মুক্তিযোদ্ধা ও ফরিদপুর -৪ আসনের সাবেক সংসদ সদস্য অ্যাডভোকেট মোশারফ হোসেনের সাথে বিবাহবন্ধনে আবদ্ধ হন। তাদের ছেলে আইনজীবী শাহেদীদ জামাল।   রাজনৈতিক ও কর্মজীবন  সালেহা মোশাররফ তিনি অক্টোবর ১৯৯৯ সালের উপনির্বাচনে ফরিদপুর-৪ আসন থেকে ও ২০০৯ সালে সংরক্ষিত মহিলা আসন-২০ থেকে নির্বাচিত সংসদ সদস্য। তিনি বাংলাদেশ আওয়ামী লীগের সদরপুর উপজেলা শাখার সভাপতির দায়িত্ব পালন করেছেন।    মৃত্যু  সালেহা মোশাররফ ২৮ আগস্ট ২০১৪ সালে ফরিদপুর ডায়াবেটিক মেডিকেল কলেজ হাসপাতালে মারা যান।    আরও দেখুন    সপ্তম জাতীয় সংসদ সদস্যদের তালিকা নবম জাতীয় সংসদ সদস্যদের তালিকা   তথ্যসূত্র    বহিঃসংযোগ    সপ্তম জাতীয় সংসদ সদস্যদের তালিকা (জুন ১৯৯৬)  -জাতীয় সংসদ নবম জাতীয় সংসদ সদস্যদের তালিকা (২০০৮)  -জাতীয় সংসদ  বিষয়শ্রেণী:২০১৪-এ মৃত্যু বিষয়শ্রেণী:ফরিদপুর জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:সপ্তম জাতীয় সংসদ সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:১৯৪৯-এ জন্ম বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:জাতীয় সংসদের মহিলা সদস্য
অদিতি রবি হলেন একজন ভারতীয় মডেল এবং অভিনেত্রী, যিনি মালয়ালম চলচ্চিত্রে অভিনয় করেন। তিনি একজন অভিনেত্রী হওয়ার আগে মডেলিংয়ে ক্যারিয়ার শুরু করেছিলেন, কলেজর পড়ার সময় টাইমস অফ ইন্ডিয়ার জন্য একটি বিজ্ঞাপনের মাধ্যমে। তিনি ২০১৪ সালের চলচ্চিত্র অ্যাংরি বেবিজ ইন লাভের মাধ্যমে তিনি অভিনয়ে আত্মপ্রকাশ করেন, একটি সহায়ক ভূমিকায়। ২০১৭ সালের চলচ্চিত্র আলামারাতে তার প্রথম প্রধান ভূমিকা ছিল।   তথ্যসূত্র    বহিঃসংযোগ      বিষয়শ্রেণী:তামিল চলচ্চিত্র অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কেরলের নারী মডেল বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:ত্রিশূরের অভিনেত্রী